# data[].attributes.body
Ich war auf dem Berg Červenec,

# data[].attributes.attachment_link.readable_text
Chata nie je tak masovo navštevovaná ako jej ostatné tatranské „kolegyne". Jej výhodou je výborná poloha na začiatku hrebeňa Západných Tatier. Je výhodným miestom prenocovania pri prechode hlavného hrebeňa. Prvý nocľah sa tam oplatí stráviť. Turista môže skoro ráno vyraziť a za ranného chladu prejsť veľkú časť náročného hrebeňa Roháčov bez návalu turistov na reťaziach (Skriniarky, Baníkov, Tri kopy a hlavne Ostrý Roháč).

Iné názvy chaty

V starších turistickým mapách a sprievodcoch alebo aj priamo v teréne na turistických smerovkách sú uvádzané aj tieto názvy chaty: chata Červenec, chata KST (TJ) Bobrovec, chata v Červenci, chata OKST Baníkov, chata na Červenci.

História

V oblasti Červenca mala dnešná chata dve predchodkyne, ktoré zhoreli. Boli to chata v Medvedzom (vyhorela v 1944) a chata pod Mníchom (1962 - 1968), ktoré stáli v bočnej dolinke Medvedzie medzi Červencom a Jaloveckou dolinou. Po ich zániku sa turisti, lyžiari a horolezci z Bobrovca rozhodli postaviť novú chatu na prístupnejšom mieste. Chata pod Náružím bola dokončená 26. 10. 1970. Na chate bol dňa 6. 12. 1996 založený Slovenský vysokohorský turistický spolok (SVTS). Túto udalosť si každoročne v decembri pripomínajú členovia SVTS na chate počas Zimného stretnutia SVTS pod Sivým vrchom. Do roku 2001 chata nebola prístupná pre „okoloidúceho" turistu. Chata bola otvorená len príležitostne a pobyt v nej si bolo treba vopred dohodnúť s TJ - OT Baníkov - Bobrovec (dnes odbor Klubu slovenských turistov Baníkov - Bobrovec). Tridsaťročné fungovanie chaty si v roku 2001 vyžiadalo generálnu opravu objektu. Starú chatu rozobrali a na rovnakom mieste postavili väčší objekt. Vzhľadom podobný, ale rozšírený. S finančnou podporou obce Bobrovec pribudli nové miestnosti, vodovod, kúrenie, okienko bufetu, zariadenie, terasa a bola vymenená podkrovná časť vrátane strešnej krytiny. Modernizácia objektu prispela k pohodliu návštevníka a k dostupnosti pre širokú turistickú a lyžiarsku verejnosť.

Prístup

Vedľa chaty prechádza modrý turistický chodník po trase: rázcestie pod Babkami - chata pod Náružím - sedlo Predúvratie (sedlo pod Kopou). Hlavný prístup na chatu je z Liptova od Bobroveckej Vápenice cez poľanu Červenec.

z liptovskej obce Jalovec (bus) po Bobroveckú Vápenicu (žltá značka) za 1/2 h
z chatovej oblasti nad Jalovcom - Bobrovecká Vápenica (parkovisko, hotel Mních) cez rázcestie pod Sokolom (modrá) a rázc. pod Babkami (zelená) na chatu za 1 1/2 h
z hlavného hrebeňa Záp. Tatier (červená) z vrcholu Sivého vrchu cez sedlo Predúvratie (pod Kopou) ku chate po zelenej a modrej značke za 1 1/3 h
z horskej obce Huty (bus) - horáreň Biela skala po červenej hrebeňovej značke na Sivý vrch za 2 3/4 h
z oravskej obce Zuberec (bus) po žltej značke do sedla Pálenica v hlavnom hrebeni (červená). Odtiaľ na Sivý vrch za 5 1/2 h
Mototuristi: prístup autom po parkovisko pod kalváriou (tur. rázcestník - začiatok modrej značky) v chatovej oblasti Bobrovecká Vápenica (hotel Mních - možnosť občerstvenia)
Lyžiari (skialpinisti) majú vyhradenú trasu podľa Návštevného poriadku TANAP-u: Vápenica - Tokariny - rázc. pod Sokolom - rázc. pod Babkami - Babky - Malá Kopa - sedlo Predúvratie - chata pod Náružím - poľana Červenec - rázc. pod Babkami - Vápenica. Vynikajúce lyžiarske terény v okolí: hôľne svahy Babiek a Malej Kopy (trať Ceny Červenca) a na bežky - lúky Červenca. V zime sa dajú v oblasti Červenca a na Babky robiť pekné túry na snežniciach

Prevádzka

Chata je v celoročnej prevádzke, ale otvorená je len cez víkendy (od piatku 17.00 h do nedele 15.00 h v mesiacoch máj - október a v mesiacoch október - apríl od piatku 16.00 h do nedele 14.00 h). Stála (nepretržitá) prevádzka je len v letných prázdninových mesiacoch júl a august. V období mimo letnej sezóny a mimo víkendov je potrebné pobyt na chate vopred objednať u chatára, tak ako vo väčšine horských chát. Prevádzka v zimnom období závisí od výšky snehu. V zime je chata dostupná na lyžiach, snežniciach alebo aj pešo (ak to sneh dovolí). Chata je majetkom obce Bobrovec. Chatu prevádzkujú členovia Chatárskeho spoločenstva, ktorí sú členmi OKST Baníkov - Bobrovec. Počas roka sa na chate poriadajú akcie KST Baníkov ako výstup na Baníkov a Sivý vrch, lyžiarske preteky - Cena Červenca a bežecké preteky do vrchu s návzom „Choď ako môžeš". Počas nich je chata prístupná, ale ubytovanie je obmedzené usporiadateľmi akcií.

Ubytovacie možnosti

3 miestnosti (spoločné nocľahárne) spolu pre 30 ľudí.
Izby sú pekne a účelne zariadené s poličkami a posteľami. Každý ubytovaný hosť má v cene nocľahu deku a vankúš. Pri nedostatku miesta sú vyhradené miesta v jedálni a štíte strechy pre viac ako 20 osôb. V takomto prípade je potrebný vlastný spací vak a karimatka.

Občerstvenie, stravovanie a voda

V chate funguje turistický bufet, ktorý má okienko vedľa vchodu do chaty. Bufet ponúka: čaj, kávu, pivo (10%), rum, vodku, borovičku, Demänovku, keksy (tatranky a horalky), suveníry (tričko chaty, pohľadnice a pečiatka chaty).

Pitnú vodu si je možné nabrať buď v kuchyni alebo v studničke pred chatou, ktorá slúži aj ako umyváreň. Vodovod v chate je napojený na horský prameň povyše chaty. Je to posledná pitná voda v rázsoche Sivého vrchu, dôležitá pre tých, čo začínajú hrebeňovku Západných Tatier.

Stravovanie chata neponúka! Stravu si turisti zabezpečujú z vlastných prinesených zdrojov! Ale ubytovaní si ju môžu pripraviť v dobre zariadenej kuchyni. Na prízemí chaty sa nachádza veľká jedáleň, ktorá má kapacitu na sedenie pre cca 40 ľudí. V dobrom počasí odporúčam využiť slnečnú terasu chaty, kde sú ďalšie miesta na sedenie. Pre konzumentov vlastných nápojov a jedál odporúčam použiť drevené lavice so stolom v tieni smreka priamo pred chatou. Jedinečnou ponukou chaty pre ubytovaných hostí je zapožičanie súpravy (kotlík s pieckou) na prípravu gulášu. Zakladanie a používanie otvoreného ohňa pri chate a v okolí chaty je prísne zakázané! Chata je predsa takmer celá z dreva. Ale pripraviť si guláš v takejto nadmorskej výške je určite unikátny zážitok a príjemné spestrenie pobytu na chate. Takúto možnosť iné horské chaty v Tatrách určite neponúkajú!

Ostatné informácie

Pri chate je celkom dobrý signál GSM pre mobilné telefóny. Za chatou sú dva suché záchody (tzv. latríny dvojičky). Vedľa vchodu do chaty je umiestnená nástenná turistická mapa, zopár informácií a teplomer. V chate je návštevná kniha. Zaujímavé miesta okolia a Západných Tatier prípadne iné informácie vám poskytne službukonajúci chatár na chate. Chata má vynikajúco vymyslený systém vykurovania. V každej miestnosti je otvor, cez ktorý prúdi horúci vzduch. V jedálni pri krbe je vyčlenené miesto na batohy, veľa háčikov a tyče na sušenie mokrých vecí. Vo vstupnej chodbe sú poličky na topánky ubytovaných hostí.

Horská záchranná služba (HZS)

Územné patrí oblasť Červenca pod HZS Západné Tatry - juh: Dom HZS v Ústí Žiarskej doliny, +421(43)5395101, ztjuh@hzs.sk, z každej siete 112 alebo +421(905)622622.

V prípade úrazu sa môžete na chate pod Náružím skontaktovať s HZS. HZS má na chate uskladnený zimný záchranný materiál. Najbližšia ohlasovňa HZS je až v Žiarskej doline (Žiarska chata, Dom HZS v ústí doliny a chata HZS vedľa Žiarskej chaty).

Sneh a zimná sezóna

Keďže je chata v nadmorskej výške 1420 m, zima tam prichádza skoro a odchádza dlho. Zimná sezóna začína v decembri a končí v apríli. V zime sú tam výborné lyžiarske terény, o ktorých sa dozviete viac v samostatnom článku. V marci sa na Červenci každoročne konajú 2 podujatia Odboru Klubu slovenských turistov Baníkov - Bobrovec. Lyžiarske preteky o cenu Červenca. Konajú sa na trati priamo nad chatou, kde aj končia. Štart majú z Malej Kopy. Ďalším podujatím je Zimný výstup na Sivý vrch.

Športové vyžitie v okolí

Turistika (Babky, Ostrô, Sivý vrch, Salatín, Brestová, Spálená, Pachoľa, Baníkov...); lyžovanie (Malá Kopa); skialpinizmus (Babky, Malá Kopa, Jalovecká, Bobrovecká a Salatínska dolina); vysokohorská turistika (Skriniarky, Baníkov); lyžovanie (Malá Kopa, Červenec); bežecké lyžovanie (Červenec); zimné túry na snežniciach (Babky, Sivý vrch, Červenec, Mních) alebo relax.

Zásobovanie

Sa vykonáva po lesnej ceste terénnym vozidlom, ktorá bola dodatočne upravená a spevnená štrkom pre zásobovanie chaty. Cesta je pre motorové vozidlá uzavretá. Súbežne s cestou ide zelená značka a neskôr modrá značka. V zime sa cesta využíva na krásne dlhé zjazdy až k ústiu Jaloveckej doliny alebo na Bobroveckú Vápenicu.

Užitočné odkazy:
Numerická predpoveď počasia podľa modelu Aladin pre poľanu Červenec
Numerická predpoveď počasia podľa modelu Aladin pre Sivý vrch

# data[].attributes.attachment_link.description
V oblasti Červenca v Západných Tatrách stretnete pár turistov. Navštevovaný je len vrchol Babiek pre svoj krásny kruhový rozhľad na Liptov. Ale vápencová oblasť Červenca (Mních a Sokol) je ešte stále tichým kúskom Tatier, kde rastie veľa vzácnej krasovej kveteny. Práve v jej lone sa nachádza od roku 1970 turistická chata.

# data[].attributes.body
Letzten Samstag war ich auf einem Golfplatz in der Nähe von Senica in Šajdíkovy Humence.

# data[].attributes.attachment_link.readable_text
Penati Golf Resort v Šajdíkových Humenciach pri meste Senica je golfový areál svetových parametrov.

Prírodný ráz krajiny, uprostred borovicových lesov, na pôde posiatej bielymi piesočnými dunami, harmonicky dotvárajú prepracované a často opticky klamlivé scenérie greenov a fairwayov, kde v pozadí nad lesmi vykúkajú Malé Karpaty.

Na ploche 217 hektárov sa rozprestierajú až dve 18-jamkové ihriská - Herritage a Legend, každé od iných tvorcov svetových mien. Od svojho otvorenia si rezort buduje povesť najkrajšieho ihriska v celej strednej Európe a vysoký záujem aj u hráčskej elity je toho dôkazom.

Penati Golf Resort je zaradený do prestížneho združenia World of Leading Golf, čím získava značku výnimočnej kvality, nakoľko organizácia združuje iba TOP rezorty Európy spĺňajúce veľmi prísne kritériá.

Centrom rezortu je Club house, kde je k dispozícii recepcia a reštaurácia pod značkou Al Trivio, ktorá ponúka to najlepšie z talianskej kuchyne. Letná terasa, týčiaca sa ponad jazierko plné zdatných rýb, ponúka krásne výhľady na green.

V zelenej oáze v blízkosti ihrísk sa nachádza rekreačná oblasť tvorená komfortnými rekreačnými vilkami pri jazere a neďalekými pozemkami určenými na stavbu rodinných domov. V okolí sú privátne príjazdové komunikácie a privátna piesočnatá pláž so slnečníkmi, lehátkami a plážovým ihriskom.

# data[].attributes.attachment_link.title
Penati Golf Resort Šajdíkove Humence - región Záhorie

# data[].attributes.attachment_link.description
Na ploche 217 hektárov sa rozprestierajú až dve 18-jamkové ihriská - Herritage a Legend, každé od iných tvorcov svetových mien. Od svojho otvorenia si Penati Golf Resort buduje povesť najkrajšieho ihriska v celej strednej Európe a vysoký záujem aj u hráčs

# data[].attributes.body
Ich stehe um 7 Uhr auf.

# data[].attributes.body
Ich frühstücke um halb acht. Zum frühstück habe ich ein Brot mit Marmelade und ein Orangensaft.

# data[].attributes.body
Um acht Uhr gehe ich mit mein Hund spazieren.

# data[].attributes.body
Um Viertel vor elf spiele ich Computerspiele.

# data[].attributes.body
Ich gehe um 22:00 ins Bett.

# data[].attributes.body
Ich habe gestern in einem Vorortdamm geschwommen

# data[].attributes.attachment_link.readable_text
Základné informácie

Kunovská priehrada je prímestskou rekreačnou oblasťou. Od okresného mesta Senica je vzdialená 5 km smerom severovýchodným na výbežku Bielych Karpát smer Myjava. Okolo vodnej nádrže sú trávnaté plochy a piesková pláž v dĺžke 250 m. Vodná plocha je vhodná na kúpanie, bezmotorové člnkovanie a rybolov (možnosť zakúpenia hosťovacieho rybárskeho lístka).

Pre peších turistov, cykloturistov i in-line korčuliarov je Kunovská priehrada spojená s mestom cyklotrasou vedúcou peknou prírodou popri potoku Teplica.

Rekreačná oblasť je vybavená veľkým parkoviskom s kapacitou 300 motorových vozidiel, prezliekárňami, sociálnymi zariadeniami, lodenicou (požičovňa lodiek a vodných šliapadiel), športovým areálom s požičovňou športových potrieb (minigolf, tenisové a volejbalové ihrisko, obrie šachy, ruské kolky), ihriskom pre plážový volejbal. Pre deti sú tu hojdačky, preliezačky a pieskoviská. V letnej turistickej sezóne sú v prevádzke aj reštaurácia, bufet, potraviny a stánky s občerstvením.

Základné údaje o nádrži

Celková plocha vodnej nádrže je 65 ha. Pobrežie je mierne členité s výškou brehu do 1m. Svahy sú zatrávnené a vysadené vodomilnými drevinami a krami s prevahou druhou vŕba a jelša. Hĺbka vodnej nádrže je 2 až 8,5 m. Dno je ílovito bahnité. Minimálna prevádzková hladina je 223,50 m n. m. Maximálna prevádzková hladina je 228,45 m n. m. Šírka nádrže v mieste hrádze je 560 m. Dĺžka vrátane predčistiacej nádrže je 800 m. Význam predčistiacej prednádrže a meandrov nachádzajúcich sa v prítoku spočíva v spomaľovaní zanášania nádrže absorbciou prívalových vôd s vysokým obsahom splavenín a zároveň stimulácii procesu samočistenia vody.

Ponúkané služby

Letná Turistická Sezóna

cenník

Otváracie hodiny

Náš tip - Náučný chodník

Náučný chodník Senica - Kunovská priehrada bol zrealizovaný v rámci projektu Poznávajme a chráňme rozmanitosť našej prírody. Realizátorom je Mesto Senica a cezhraničným partnerom projektu je ZOO Hodonín. Náučný chodník pozostáva z 9 informačných tabúľ a zakončený je detským kútikom s interaktívnymi environmentálnymi prvkami. Zastávky sú zamerané na ochranu prírody, získanie teoretických poznatkov a praktických skúseností o zachovaných pôvodných biotopoch, krajinných prvkoch, divo žijúcich druhov zvierat a rastlinách popri cyklotrase a v okolí Kunovskej priehrady.

Tri tabule sú umiestnené na cyklotrase (1. info o rieke Teplici, 2. liečivé rastliny 3. hmyz) a zostávajúcich 6 tabúľ sa nachádza v rekreačnej oblasti (4. bezstavovce, 5. ryby, 6. plazy a obojživelníky, 7. vodné vtáky, 8. cicavce, 9. stromy a vodné rastliny). V rámci projektu boli popri osadeniu náučného chodníka a enviroprvkov osadené v rekreačnej oblasti i drevené lavičky a vysadených 20 stromčekov.

Slávnostné otvorenie náučného chodníka sa konalo dňa 12.10.2011. Sprievodnou aktivitou otvorenia boli odborné prednášky z oblasti ochrany a tvorby životného prostredia a spoznávania prírody spojené s turistickou vychádzkou po náučnom chodníku.

Fotogaléria

# data[].attributes.attachment_link.title
Strediská RSMS | Rekreačné služby mesta Senica

# data[].attributes.attachment_link.description
Kunovská priehrada je prímestskou rekreačnou oblasťou. Od okresného mesta Senica je vzdialená 5 km smerom severovýchodným na výbežku Bielych Karpát smer Myjava. Okolo vodnej nádrže sú trávnaté plochy a piesková pláž v dĺžke 250 m. Vodná plocha je vhodná na kúpanie, bezmotorové člnkovanie a rybolov (možnosť zakúpenia hosťovacieho rybárskeho lístka).